Paġna Abbażi ta' din id-dejta u tat-tagħrif addizzjonali mitlub mill-Kummissjoni fit-13 ta' Diċembru 2017 u mogħti mill-awtoritajiet tar-Renju Unit fit-22 ta' Jannar 2018, u tat-tagħrif komplementari pprovdut minn rappreżentanti tal-Gvern tar-Renju Unit fil-laqgħa tal-Grupp ta' Esperti fit-30 u fil-31 ta' Jannar 2018 u tat-tagħrif addizzjonali pprovdut fl-14 ta' Frar 2018, il-Kummissjoni fasslet l-opinjoni li ġejja. Id-distanza bejn is-sit u l-eqreb fruntiera ma' Stat Membru ieħor, f'dan il-każ l-Irlanda, hija ta' 118 km. Skart radjuattiv solidu sekondarju b'attività baxxa u b'attività baxxa ħafna se jiġi ttrattat u kkundizzjonat fuq is-sit qabel ma jiġi ttrasferit għal faċilitajiet ta' rimi liċenzjati fir-Renju Unit. It-trattament minn impjant ta' inċinerazzjoni jew ta' tidwib jista' jiġi esternalizzat lejn faċilitajiet liċenzjati oħra barra mir-Renju Unit. Elementi ta' fjuwil użat u skart solidu kkundizzjonat ta' livell bejn intermedju u għoli se jinħażnu temporanjament fuq is-sit, bi stennija għad-disponibbiltà fil-futur ta' repożitorju ġeoloġiku fond. M'hemmx ħsieb ta' pproċessar mill-ġdid ta' fjuwil użat. F'każ li jkun hemm rilaxxi mhux ippjanati ta' effluwenti radjuattivi, li jistgħu jseħħu wara xi aċċidenti tat-tip u d-daqs ikkunsidrati fid-Dejta Ġenerali, id-dożi li x'aktarx jilħqu lill-popolazzjoni ta' Stat Membru ieħor ma jkunux sinifikanti mil-lat tas-saħħa, fir-rigward tal-livelli ta' referenza stabbiliti fid-Direttiva tal-Istandards Bażiċi tas-Sikurezza. Bħala konklużjoni, il-Kummissjoni hija tal-opinjoni li l-implimentazzjoni tal-pjan għar-rimi tal-iskart radjuattiv fi kwalunkwe għamla, li joriġina miż-żewġ reatturi UK-ABWR tal-impjant tal-enerġija nukleari Wylfa Newydd f'Wales, fir-Renju Unit, kemm waqt l-operat normali kif ukoll fil-każ ta' aċċidenti tat-tip u d-daqs ikkunsidrati fid-Dejta Ġenerali, x'aktarx li ma tirriżultax f'kontaminazzjoni radjuattiva, li tkun sinifikanti mil-lat tas-saħħa, tal-ilma, tal-ħamrija jew tal-ispazju tal-ajru ta' Stat Membru ieħor, fir-rigward tad-dispożizzjonijiet stabbiliti fid-Direttiva tal-Istandards Bażiċi tas-Sikurezza. Magħmul fi Brussell, l-4 ta' Ġunju 2018. Abbażi ta' din id-dejta u tat-tagħrif addizzjonali mitlub mill-Kummissjoni fil-21 ta' Novembru 2017 u li ngħata mill-awtoritajiet tar-Renju Unit fl-1 ta' Frar 2018, u wara konsultazzjoni mal-Grupp ta' Esperti, il-Kummissjoni fasslet l-opinjoni li ġejja: Id-distanza mis-sit għall-eqreb fruntiera ta' Stat Membru ieħor, f'dan il-każ l-Irlanda, hija ta' 180 km. L-iskart radjuattiv operazzjonali kif ukoll dak sekondarju se jiġi ttrasferit lejn il-faċilitajiet ta' trattament u ta' kundizzjonament fuq il-post. Skart ta' livell baxx ikkundizzjonat se jiġi ttrasportat lejn faċilità ta' rimi liċenzjata li tinsab fil-qrib f'Drigg. L-iskart ikkundizzjonat ta' livell medju se jinħażen temporanjament fuq il-post, sakemm isir disponibbli repożitorju adegwat fit-territorju tar-Renju Unit. F'każ li jkun hemm rilaxxi mhux ippjanati ta' effluwenti radjuattivi, li jistgħu jseħħu wara xi aċċident tat-tip u d-daqs ikkunsidrati fid-Dejta Ġenerali, id-dożi li x'aktarx jilħqu lill-popolazzjoni ta' Stat Membru ieħor ma jkunux sinifikanti mil-lat tas-saħħa, fir-rigward tal-livelli ta' referenza stabbiliti fid-Direttiva tal-Istandards Bażiċi tas-Sikurezza. Bħala konklużjoni, il-Kummissjoni hija tal-opinjoni li l-implimentazzjoni tal-pjan ta' modifika għar-rimi tal-iskart radjuattiv fi kwalunkwe għamla, li joriġina mis-Sellafield Pile Fuel Cladding Silo li jinsab fir-Renju Unit, kemm waqt l-operat normali kif ukoll fil-każ ta' aċċident tat-tip u d-daqs ikkunsidrati fid-Dejta Ġenerali, x'aktarx li mhux se tirriżulta f'kontaminazzjoni radjuattiva, li tkun sinifikanti mil-lat tas-saħħa, tal-ilma, tal-ħamrija jew tal-ispazju tal-ajru ta' Stat Membru ieħor, fir-rigward tad-dispożizzjonijiet stabbiliti fid-Direttiva tal-Istandards Bażiċi tas-Sikurezza. Magħmul fi Brussell, l-4 ta' Ġunju 2018. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8914. Il-EUR-Lex hu l-aċċess fuq l-internet għal-liġi Ewropea. IL-KUNSILL TAL-UNJONI EWROPEA, "Il-Partijiet jirrikonoxxu u jieħdu l-impenn li jimplimentaw il-prinċipji tal-governanza tajba fil-qasam tat-taxxa, inkluż l-istandards globali dwar it-trasparenza u l-iskambju ta' informazzjoni, it-tassazzjoni ġusta u l-istandards minimi kontra l-Erożjoni tal-Bażi u t-Trasferiment tal-Profitt (BEPS). Il-Partijiet jippromwovu l-governanza tajba fil-qasam tat-taxxa, itejbu l-kooperazzjoni internazzjonali fil-qasam tat-taxxa u jiffaċilitaw il-ġbir tad-dħul mit-taxxa.". Il-Kunsill tal-Unjoni Ewropea, wara li eżamina mill-ġdid il-lista ta' persuni u entitajiet li bħalissa huma deżinjati fl-Annessi msemmijin hawn fuq, iddetermina li l-miżuri restrittivi previsti fid-Deċiżjoni tal-Kunsill 2010/413/PESK u fir-Regolament (UE) Nru 267/2012 għandhom ikomplu japplikaw għal dawk il-persuni u l-entitajiet. Qed tinġibed l-attenzjoni tal-persuni u l-entitajiet ikkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti elettroniċi fl-Anness X għar-Regolament (UE) Nru 267/2012, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew ħlasijiet speċifiċi (ara l-Artikolu 26 tar-Regolament). Il-persuni u l-entitajiet ikkonċernati jistgħu jressqu talba lill-Kunsill qabel it-30 ta' Settembru 2018, flimkien ma' dokumentazzjoni ta' sostenn, li d-deċiżjoni li jiġu inklużi fil-lista msemmija hawn fuq tiġi kkunsidrata mill-ġdid, fl-indirizz li ġej: Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment inkarigat bl-operazzjoni ta' pproċessar hu l-Unità 1C tad-DĠ C li jista' jiġi kkuntattjat f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (UE) Nru 267/2012. Is-suġġetti tad-data huma l-persuni fiżiċi li jissodisfaw il-kriterji għall-elenkar kif stabbilit f'dak ir-Regolament. Id-data personali miġbura tinkludi d-data meħtieġa għall-identifikazzjoni korretta tal-persuna kkonċernata, id-Dikjarazzjoni tar-Raġunijiet u kull data oħra marbuta ma' dan. Id-data personali miġbura tista' tiġi kondiviża skont kif meħtieġ mas-Servizz Ewropew għall-Azzjoni Esterna u l-Kummissjoni. Data personali tinżamm għal 5 snin minn meta s-suġġett tad-data jkun tneħħa mil-lista ta' persuni soġġetti għall-iffriżar tal-assi jew il-validità tal-miżura tkun skadiet, jew sakemm ikunu fis-seħħ il-proċedimenti tal-qorti f'każ li dawn ikunu nbdew. Is-suġġetti tad-data jistgħu jirrikorru għand il-Kontrollur Ewropew għall-Protezzjoni tad-Data f'konformità mar-Regolament (KE) Nru 45/2001. L-AWTORITÀ GĦALL-PARTITI POLITIĊI EWROPEJ U L-FONDAZZJONIJIET POLITIĊI EWROPEJ, Wara li kkunsidrat it-Trattat dwar il-Funzjonament tal-Unjoni Ewropea, Wara li kkunsidrat l-applikazzjoni mill-Alliance for Peace and Freedom, L-Awtorità għall-partiti politiċi Ewropej u l-fondazzjonijiet politiċi Ewropej ("l-Awtorità") irċeviet applikazzjoni għar-reġistrazzjoni bħala partit politiku Ewropew skont l-Artikolu 8(1) tar-Regolament (UE, Euratom) Nru 1141/2014 mill-Alliance for Peace and Freedom ("l-applikant") fil-11 ta' Settembru 2017, Fid-19 ta' Settembru 2017, l-Awtorità informat lill-applikant, skont l-Artikolu 9(2), it-tielet subparagrafu, tar-Regolament (UE, Euratom) Nru 1141/2014, li l-applikazzjoni tiegħu ma kenitx kompluta, u fissret liema dokumenti u informazzjoni kienu meħtieġa biex jikkompletaw l-applikazzjoni. L-applikant ressaq sottomissjonijiet addizzjonali li jissupplimentaw l-applikazzjoni tiegħu fil-21, fis-27 u fit-28 ta' Settembru 2017, Fid-29 ta' Settembru 2017, l-Awtorità formalment talbet lill-applikant jissottometti ċerti dokumenti u biċċiet ta' informazzjoni li kienu għadhom pendenti. Fit-13 ta' Novembru 2017, l-Awtorità bagħtet lill-applikant valutazzjoni preliminari skont l-Artikolu 34 tar-Regolament (UE, Euratom) Nru 1141/2014, b'referenza għall-Artikoli 4(1) u 15(2) ta' dak ir-Regolament. L-applikant ressaq sottomissjoni oħra li tissupplimenta l-applikazzjoni tiegħu fl-4 ta' Diċembru 2017. Fil-15 u fil-21 ta' Diċembru 2017, l-Awtorità talbet lill-applikant jagħtiha ċerti kjarifiki rigward is-sottomissjoni tiegħu tal-4 ta' Diċembru 2017 u tenniet li l-applikazzjoni kienet għadha mhix kompluta. L-applikant ressaq sottomissjonijiet oħra li jissupplimentaw l-applkazzjoni tiegħu fil-11 u fil-25 ta' Jannar 2018, u b'hekk ipprovda d-dokumenti u l-informazzjoni kollha meħtieġa għall-kompletezza. L-applikant issottometta dokumenti li juru li jissodisfa l-kundizzjonijiet stabbiliti fl-Artikolu 3 tar-Regolament (UE, Euratom) Nru 1141/2014, u b'mod partikolari, li juru r-rappreżentanza tiegħu f'tal-anqas kwart tal-Istati Membri minn tal-anqas il-Membri li ġejjin tal-Parlament Ewropew, ta' parlamenti nazzjonali, ta' parlamenti reġjonali jew ta' assemblej reġjonali: is-Sur Udo Voigt (Nationaldemokratische Partei Deutschlands, il-Ġermanja) u s-Sur Marian Kotleba (Ľudová strana Naše Slovensko, is-Slovakkja), li huma membri tal-partiti membri tal-applikant, u s-Sur Christos Rigas (il-Greċja), is-Sur Franco Cardiello (l-Italja), is-Sur Mihails Zemļinskis (il-Latvja), is-Sur Valerijus Simulik (il-Litwanja) u s-Sur Jacek Wilk (il-Polonja), li huma membri tal-applikant direttament. L-applikant issottometta d-dikjarazzjoni fil-forma stabbilita fl-Anness tar-Regolament (UE, Euratom) Nru 1141/2014, u l-istatuti tiegħu, li fihom id-dispożizzjonijiet rikjesti mill-Artikolu 4 ta' dak ir-Regolament, L-applikazzjoni hija sostnuta wkoll minn dikjarazzjoni min-nutar Pieter Herman skont l-Artikolu 15(2) tar-Regolament (UE, Euratom) Nru 1141/2014, li tiċċertifika li l-applikant għandu s-sede tiegħu fil-Belġju u li l-istatuti tal-applikant huma f'konformità mad-dispożizzjonijiet rilevanti tal-liġijiet nazzjonali. Skont l-Artikolu 9 tar-Regolament (UE, Euratom) Nru 1141/2014, l-Awtorità eżaminat l-applikazzjoni u d-dokumentazzjoni ta' sostenn imressqa, u tqis li l-applikant jissodisfa l-kundizzjonijiet għar-reġistrazzjoni stabbiliti fl-Artikolu 3 ta' dak ir-Regolament u li l-istatuti fihom id-dispożizzjonijiet rikjesti mill-Artikolu 4 ta' dak ir-Regolament, ADOTTA DIN ID-DEĊIŻJONI: L-Alliance for Peace and Freedom hija b'dan irreġistrata bħala partit politiku Ewropew. Din id-Deċiżjoni għandha ssir effettiva fil-jum tan-notifika tagħha. Din id-Deċiżjoni hija indirizzata lil: Magħmul fi Brussell, id-9 ta' Frar 2018. Dan l-avviż jikkonċerna l-impriżi li ġejjin: Alto 1 S.à.r.l. (il-Lussemburgu), ikkontrollata b'mod konġunt minn Extensa Group N.V. (Luxembourg) u Promobe Finance-SPF (il-Lussemburgu). Malakoff Médéric Group u Ilmarinen Mutual Pension Insurance Company jakkwistaw, fis-sens tal-Artikolu 3(1)(b) tar-Regolament dwar l-Għaqdiet, il-kontroll konġunt ta' Alto 1 S.à.r.l. kollha kemm hi Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt:
Extracted from C_193_2018.html